Diari Oficial de la Generalitat Valenciana


Sumari del DOGV 4848, del 23-09-2004 (2004/9568)

ResoluciÓ de 10 de setembre de 2004, de la Direcció General de Qualitat Ambiental, per la qual s'atorga a l'empresa Smalticeram España, SA l'autorització ambiental integrada per a les noves instal·lacions de fabricació de frites, esmalts i colorants ceràmics en el terme municipal d'Onda (Castelló).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4848

Data del DOGV
:   23-09-2004

Secció del DOGV
:   V. ALTRES ANUNCIS - E) MEDI AMBIENT

Número del document
:   2004/9568


Data del document
:   10-09-2004

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Onda
    * impacte ambiental
    * ceràmica
    * contaminació industrial
    * vigilància del medi ambient

Resolució de 10 de setembre de 2004, de la Direcció General de Qualitat Ambiental, per la qual s'atorga a l'empresa Smalticeram España, SA l'autorització ambiental integrada per a les noves instal·lacions de fabricació de frites, esmalts i colorants ceràmics en el terme municipal d'Onda (Castelló). [2004/9568]
  
Vistos els documents que apareixen en l'expedient 57/03 IPPC, instruït a instància de l'empresa Smalticeram España, SA, a fi d'obtindre l'autorització ambiental integrada per a les noves instal·lacions de fabricació de frites, esmalts i colorants ceràmics, s'emet la present resolució de conformitat amb els següents,
  
Antecedents de fet
  
Primer. Amb data 9 de maig de 2003, el Sr. Fabio Dalmonte, en representació de l'empresa Smalticeram España, SA amb CIF A-12513073 presenta a la Conselleria de Medi Ambient, sol·licitud d'autorització ambiental integrada per a les noves instal·lacions de fabricació de frites, esmalts i colorants ceràmics, que pretén ubicar-se a la urbanització sud-14, polígon 44, parcel·la 1 d'Onda (Castelló) i que es detalla en l'annex I.
  
Segon. Amb data 5 de juny de 2003, la Conselleria de Medi Ambient requereix nova documentació a l'empresa, i es presenta amb data 10 de juliol de 2003.
  
Tercer. Amb data 12 d'agost de 2003, es presenta per part de l'empresa documentació complementària aclaridora, a requeriment d'aquesta conselleria.
  
Quart. Amb data 26 de setembre de 2003 se sotmet a informació pública l'expedient de referència, durant un període de 30 dies hàbils, d'acord amb el que establix l'article 16 de la Llei 16/2002, d'1 de juliol, de prevenció i control integrats de la contaminació, i es publica anunci en el Diari Oficial de la Generalitat Valenciana (DOGV núm. 4.596).
  
Durant aquest no es presenten al·legacions al projecte en aquesta conselleria ni en l'Ajuntament d'Onda, en l'expedient consta certificat de la informació pública.
  
Cinqué. Transcorregut el període d'informació pública i segons el que disposa l'article 18 de la Llei 16/2002, es remet una còpia de l'expedient a l'Ajuntament d'Onda.
  
Sisé. Segons el que preveu l'article 19 de la Llei 16/2002, amb data 10 de setembre de 2003, se sol·licita informe a la Confederació Hidrogràfica del Xúquer, el qual es rep amb data 23 de març de 2004, sol·licitant la certificació emesa per l'ajuntament corresponent de la connexió i l'acceptació de l'abocament d'aigües pluvials i domèstiques, amb indicació de la data amb què es va realitzar la dita connexió i destinació, en cas que l'haguera, de les aigües residuals del procés industrial esgotades després de ser reutilitzades.
  
Així mateix, s'han incorporat a l'expedient els informes del Servei de Residus Industrials i del Servei de Protecció de l'Ambient Atmosfèric.
  
Seté. Amb data 5 de desembre de 2003, el Servei de Control Integrat de la Contaminació comunica al Servei d'Avaluació d'Impacte Ambiental que ha d'iniciar la tramitació i resolució de la declaració d'impacte ambiental, s'emet la dita declaració amb data 15 d'abril de 2004, en la qual estima acceptable, només a l'efecte ambiental la primera fase del «Projecte per a la sol·licitud d'autorització ambiental integrada per a una indústria de fabricació de frites, esmalts i colors ceràmics», si és el cas serà revisada posteriorment amb la successiva implementació de cada una de les fases en relació amb l'evolució del medi local.
  
Vuité. En l'expedient 57/03 IPPC consta l'avaluació ambiental del projecte en el seu conjunt, tal com estableix l'article 20 de la Llei 16/2002, i que ha sigut incorporada a la proposta de resolució.
  
Nové. Amb data 27 de maig de 2004 es realitza el tràmit d'audiència, en el qual se sol·licita a l'interessat, segons informe de la Confederació Hidrogràfica del Xúquer i del Servei de Residus Industrials, la presentació de la documentació següent:
  
- Destinació, en cas que l'haguera, de les aigües residuals del procés industrial esgotades després de ser reutilitzades.
  
- Documents d'acceptació, expedits per empresa autoritzada, de cada un dels residus perillosos generats en l'exercici de l'activitat.
  
- Justificant del pagament de la taxa administrativa corresponent a la pràctica d'inscripcions en registres oficials.
  
Després d'aportar en l'esmentat acte la documentació necessària.
  
Als anteriors fets s'apliquen els següents,
  
Fonaments de dret
  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats que apareixen en l'annex 1 de la llei, estan subjectes a autorització ambiental integrada.
  
La instal·lació de referència està inclosa en l'epígraf 3.3 de l'annex 1 de la Llei 16/2002.
  
Segon. La tramitació de l'expedient s'ha realitzat segons el que preveuen els articles 14 i següents de la Llei 16/2002, d'1 de juliol, de Prevenció i Control Integrats de la Contaminació.
  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Territori i Habitatge, d'acord amb l'article 3.h de la Llei 16/2002 i el Decret 8/2004, de 3 de setembre, del president de la Generalitat Valenciana, pel qual s'assignen competències a la Presidència de la Generalitat i a les conselleries amb competències executives.
  
D'altra banda, de conformitat amb l'article 15 del Decret 119/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Territori i Habitatge, i la seua Ordre de desplegament de 9 de setembre de 2003, correspon a la Direcció General de Qualitat Ambiental, exercir les competències en matèria de prevenció i control integrats de la contaminació.
  
Vist tot el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em confereix el Reglament Orgànic i Funcional de la Conselleria de Territori i Habitatge, resolc:
  
Primer.
  
Concedir a Smalticeram España, SA, l'autorització ambiental integrada per a les noves instal·lacions de fabricació de frites, esmalts i colorants ceràmics, que s'ha de desenvolupar a la urbanització sud-14, polígon 44, parcel·la 1 d'Onda, referent al ?Projecte per a la sol·licitud d'autorització ambiental integrada per a una indústria de fabricació de frites, esmalts i colors ceràmics» de data 7 de maig de 2003 i subscrit pel Sr. José Luis Quintela Cortes, queda inscrita en el Registre general d'instal·lacions IPPC de la Comunitat Valenciana amb el número 004-04/AAI/CV, condicionada al compliment de les mesures següents:
  
1. Valors límit d'emissió
  
1.1. Emissions atmosfèriques
  
1.1.1. Emissions difuses
  
A fi d'evitar l'emissió difusa de pols, es duran a terme les mesures següents:
  
- Instal·lacions d'emmagatzemament tancades.
  
- Aspirar i llevar la pols de les instal·lacions de càrrega de frites.
  
- Tancament i despolvorització dels sistemes de transport de frites.
  
- Compliment del pla de prevenció i control de l'estat de les mànegues dels filtres de despressurització descrit en el projecte.
  
1.1.2. Emissions canalitzades
  
El sistema de depuració de les emissions de pols i esmalts consistirà en la utilització de filtres, segons allò que s'ha especificat en projecte.
  
Els valors límit d'emissió de contaminants provinents de forns de fusió seran els següents:
  
CONTAMINANTS LÍMITS D'EMISSIÓ
  
Partícules < 40 mg/Nm³
  
NOx < 1600 mg/Nm³
  
SO2 < 25 mg/Nm³
  
Clorurs (expressats com HCl) <10 mg/Nm³
  
Fluorurs (expressats com HF) <5 mg/Nm³
  
Metalls (Classe 1 + 2) <5 mg/Nm³
  
Metalls (Classe 1) <1 mg/Nm³
  
O2 referència per a gasos de combustió 15%
  
Quant a valors límit d'emissió de contaminants provinents d'altres focus, es complirà:
  
CONTAMINANTS LÍMITS D'EMISSIÓ
  
Partícules < 30 mg/Nm³
  
1.1.3. Emissions sonores
  
La instal·lació es protegirà acústicament de manera que no se superen els nivells màxims sonors admissibles establits en la Llei 7/2002, de 3 de desembre, de la Generalitat Valenciana, de protecció contra la contaminació acústica, segons la taula següent:
  
DIÜRN NOCTURN
  
70 dB(A) 60 dB(A)
  
1.2. Abocaments
  
1.2.1.Aigües residuals industrials
  
S'actuarà segons allò que s'ha especificat en projecte, de manera que es garantisca la inexistència d'abocament d'aigües residuals industrials a domini públic hidràulic (abocament zero).
  
1.2.2. Aigües residuals sanitàries i pluvials
  
Haurà de presentar en la Direcció General de Qualitat Ambiental, el certificat emés per l'Ajuntament corresponent de la connexió i acceptació de l'abocament d'aigües pluvials i domèstiques, amb indicació de la data amb què es va realitzar la dita connexió.
  
2. Protecció del sòl i de les aigües subterrànies
  
No es realitzarà cap abocament que puga afectar el sòl o les aigües subterrànies.
  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.
  
Es disposarà de solera impermeable i traçats de xarxes de recollides de fugues i vessaments accidentals, que seran canalitzats fins a la planta de tractament d'aigües residuals a través del sistema de drenatges subterrani.
  
3. Procediments i mètodes de gestió de residus.
  
L'activitat està subjecta als requisits establits en la Llei 10/1998, de 21 d'abril, de Residus, en la Llei 10/2000, de 12 de desembre, de Residus de la Comunitat Valenciana, i en el Reial Decret 833/1988 de 20 de juliol, sobre el reglament per a l'execució de la Llei 20/1986, modificat pel Reial Decret 952/1997.
  
S'inscriu a l'empresa en el Registre de Petits Productors de Residus Perillosos de la Comunitat Valenciana amb el número 12/12109.
  
Les operacions de reutilització de residus propis, com són pols ceràmiques, frites, fangs de l'estació depuradora 1, residus procedents de la neteja de seccions, materials que no han superat els controls de qualitat, etc. mitjançant la reintroducció en el procés productiu a través de la secció de valoració de frites, es duran a terme segons allò que s'ha especificat en projecte.
  
De la mateixa forma s'actuarà amb el llavat de cossis contaminats mitjançant aigua depurada a pressió en instal·lació coberta i amb sòl impermeable, de manera que aquest llavat es durà a terme sobre reixeta, les aigües residuals es destinaran a tractament en la depuradora 2.
  
Les quantitats i la codificació dels cossis llavats seran les següents:
  
Residu que s'ha de netejar Cossis contaminats
  
Codificació Q5//R5//S36//C12/7//H5////B4501
  
150110\*
  
Núm. envasos diaris netejats 50 cossis de 250 litres
  
 16 cossis de 750 litres
  
4. Sistemes i procediments per al tractament d'emissions i residus, amb especificació de la metodologia de mesurament, la seua freqüència i els procediments per a avaluar els mesuraments.
  
4.1. Control d'emissions atmosfèriques
  
L'orifici de presa de mostres s'ubicarà després de l'actuació dels sistemes correctors. Aquests, així mateix, hauran d'actuar després de la fase d'aprofitament energètic (o refredament, si és el cas).
  
La temperatura dels gasos en el punt de mostratge serà preferiblement menor de 200º C i s'haurà de garantir que, en cap cas supere els 300º C.
  
La periodicitat mínima de control de les emissions per OCA en cada focus serà la següent, segons el cabal emés:
  
Cabal Periodicitat
  
Q > 30.000 Nm³/h Anual
  
30.000 ³ Q ³ 10.000 Nm³/h Biennal
  
10.000 Nm³/h > Q Triennal
  
Es durà a terme un autocontrol amb una freqüència almenys anual, en els focus provinents dels forns de fusió de frites.
  
Igualment, es realitzarà un autocontrol continu d'algun paràmetre de funcionament que justifique la bondat de les mesures correctores adoptades.
  
Haurà de notificar a la Direcció General de Qualitat Ambiental, una vegada a l'any, les dades sobre les emissions a l'aire de la instal·lació, mitjançant el Registre d'emissions i fonts contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol de 2000.
  
4.2. Control d'abocaments
  
Haurà de notificar a la Direcció General de Qualitat Ambiental, una vegada a l'any, les dades sobre les emissions a l'aigua de la instal·lació, mitjançant el Registre d'emissions i fonts contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol de 2000.
  
4.3. Control de residus
  
Els residus podran ser emmagatzemats durant un període igual o inferior a sis mesos, en el cas de perillosos, i inferior a dos anys en el cas de no perillosos, després del qual han de ser entregats a gestor autoritzat. Aquest emmagatzemament temporal es realitzarà en lloc amb teulada o impermeabilitzat, amb algun sistema de recollida de vessaments accidentals, com també dotat amb els mitjans bàsics de protecció contra incendis, tot això a fi d'impedir la transmissió de la contaminació d'un medi a un altre.
  
Es disposarà d'un registre de residus produïts on conste la quantitat, naturalesa, identificació, origen i data de generació i entrega a gestor autoritzat, com també el número de document de control i seguiment utilitzat, si és el cas, i el gestor a qui s'entrega el residu.
  
S'haurà d'elaborar un pla de prevenció i reducció de residus perillosos que es presentarà en la Direcció General de Qualitat Ambiental cada quatre anys.
  
S'haurà de notificar a la Direcció General de Qualitat Ambiental la implantació d'un sistema de depòsit, devolució i retorn, en compliment d'allò que s'ha estipulat en l'article 6 de la Llei 11/1997, de 24 d'abril, d'Envasos i Residus d'Envasos i l'article 6 del Reial Decret 782/1998, de 30 d'abril, pel qual es desenvolupa el reglament per al desenvolupament de l'esmentada llei.
  
Anualment emplenarà la memòria anual de residus perillosos i no perillosos, que serà remesa a la Direcció General de Qualitat Ambiental abans de l'1 de març de cada any. En la dita memòria s'especificarà l'origen i la quantitat dels residus gestionats, característiques de l'emmagatzemament previ a la seua gestió, quantitat i naturalesa dels residus resultants del procés, com també les incidències rellevants que s'hagen pogut produir, tot això relatiu a l'any objecte de la declaració.
  
4.4. Control de soroll
  
Respecte del nivell de sorolls transmesos a l'exterior haurà de complir-se el que establix la Llei 7/2002, de 3 de desembre, de la Generalitat Valenciana, de Protecció contra la Contaminació Acústica.
  
En aquest sentit, es realitzarà un mesurament del soroll ambiental en l'entorn immediat de la parcel·la de l'activitat per un organisme acreditat a la posada en funcionament de l'activitat i almenys cada cinc anys, d'acord amb l'article 37 de la dita llei.
  
5. Mesures que s'han d'adoptar en situacions diferents de les normals que puguen afectar el medi ambient.
  
Es duran a terme totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat quant al funcionament de les instal·lacions.
  
Així mateix, quan es determine el cessament d'alguna de les unitats, es procedirà al desmantellament de les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar la dita activitat i no es produïsca cap dany sobre el sòl i el seu entorn.
  
6. Declaració d'impacte ambiental
  
Es compliran les condicions establides en la declaració d'impacte ambiental emesa per la Direcció General de Gestió del Medi Natural de data 15 d'abril, que s'adjunta en l'annex II de la present resolució.
  
7. Altres condicions
  
Caldrà ajustar-se al que disposa el Reial Decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi.
  
La indústria i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.
  
Es compliran totes les disposicions aplicables per a garantir la seguretat, la salut de les persones i el medi ambient.
  
Es comprovarà en el control inicial que s'han realitzat les mesures previstes en el projecte.
  
Segon
  
En relació amb el certificat d'adequació del projecte i la seua ampliació, el titular donarà compte de l'adaptació i les ampliacions de l'activitat i de les instal·lacions a la Direcció General de Qualitat Ambiental a l'efecte del reconeixement corresponent, s'haurà de presentar prèviament un certificat, emés per tècnic competent i visat, en el qual s'acredite que les instal·lacions i l'activitat s'ajusten al projecte presentat i autoritzat o als seus reformats posteriors també autoritzats, i que s'han efectuat tots els controls, mesuraments, anàlisis i comprovacions amb resultat satisfactori, que es determinen en l'esmentat projecte, els seus reformats o en les normatives que siguen aplicables, com també aquells altres certificats previstos en les disposicions que s'hagen integrat.
  
Tercer
  
Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en la present resolució. Es realitzarà a la posada en marxa de les instal·lacions i per personal de la Direcció General de Qualitat Ambiental de la Conselleria de Territori i Habitatge.
  
Quart
  
L'administració deixarà sense efecte la present resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.
  
Cinqué
  
El titular de les instal·lacions objecte de la present resolució, a més de les obligacions que amb caràcter general estableix la Llei 16/2002, haurà de:
  
1. Complir les obligacions de control i subministrament d'informació previstes per la legislació sectorial aplicable i per l'autorització ambiental integrada.
  
2. Comunicar a la Direcció General de Qualitat Ambiental qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.
  
3. Prestar l'assistència i la col·laboració necessàries als que realitzen les actuacions de vigilància, inspecció i control.
  
Sisé
  
En tot el no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, com també qualsevol altra que puga dictar l'administració en l'exercici de l'activitat en matèria de protecció ambiental.
  
Contra aquesta resolució, que no posa fi a la via administrativa, es pot presentar recurs d'alçada davant la secretària autonòmica de Territori i Medi Ambient de la Conselleria de Territori i Habitatge en el termini d'un mes des del següent al de la recepció de la present notificació, d'acord amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
València, 10 de setembre de 2004.- El director de Qualitat Ambiental: Jorge Lamparero Lázaro.
  
ANNEX I
  
Descripció del projecte
  
L'empresa Smalticeram España, SA, durà a terme la fabricació de frites, esmalts i colorants ceràmics.
  
El procés productiu està dividit per les seccions següents:
  
- Secció d'emmagatzemament, dosificació i transport a forns. Es realitza la recepció i emmagatzemament de les matèries primeres que conformaran les mescles, que prèviament dosificades, alimentaran els forns de fusió de frites.
  
- Secció de fusió de frites. S'homogeneïtzen les matèries primeres i es porten als forns de fusió.
  
- Secció de granetes. Es preparen les granetes.
  
- Secció d'ensacat, paletitzat i enfardellat. Les frites procedents de la secció d'emmagatzemament i les granetes obtingudes en la secció de granetes, s'envasen, es paletitzen i es porten fins a la secció d'emmagatzemament de producte acabat.
  
- Secció de compost. Es procedeix a la fabricació de compost que és una mescla de frites amb altres productes minerals, colors i additius químics.
  
- Secció de mòlta. Es mol via humida el compost que es vulga transformar en esmalt líquid blanc o pintat.
  
- Secció d'atomitzat. Es procedeix a l'assecat i micronitzat dels esmalts líquids, obtenint serigrafies.
  
- Secció de mesclat. Es mescla la serigrafia blanca amb colorants.
  
- Secció de recuperació de materials i neteja d'instal·lacions. A aquesta secció es porten tots els residus generats en les diferents zones i instal·lacions de la fàbrica per a ser gestionats.
  
Per al control de les emissions de pols, esmalts i fums produïdes per l'activitat, el sistema de depuració que s'ha d'utilitzar consistirà en la instal·lació d'una xarxa de captació i de filtres, amb les seues corresponents ximeneres d'eixida a l'exterior.
  
No es produeixen abocaments d'aigües residuals industrials, ja que tota l'aigua residual, després de ser depurada es reutilitza en el procés.
  
Les aigües sanitàries s'abocaran a la xarxa general de sanejament del polígon per a conduir-les a l'EDAR mancomunada d'Onda, Betxí, Vila-real.
  
Respecte de les aigües pluvials, s'arreplegaran mitjançant canalitzacions específiques que la portaran fins a la xarxa d'aigua pluvial del polígon industrial.
  
Els residus estan classificats segons la seua tipologia i identificats amb els codis corresponents. Per a la gestió d'aquests residus es disposa de la secció de recuperació de materials i neteja d'instal·lacions, on es porten tots els residus generats en les diferents zones i instal·lacions de la fàbrica perquè siguen reutilitzats o enviats a empreses gestores de residus.
  
ANNEX II
  
Condicionat de la declaració d'impacte ambiental
  
1) Els diversos residus generats durant el funcionament i manteniment de les instal·lacions seran adequadament emmagatzemats, etiquetats i entregats a gestor autoritzat, segons la Llei 10/2000, de 12 de desembre, de Residus.
  
2) D'acord amb els serveis del polígon industrial exposat, no s'hauran d'executar aljubs d'aigües potables i fecals indicats sobre el plànol.
  
3) Hauran d'executar-se totes aquelles mesures correctores tendents a impedir la contaminació dels sòls i aqüífers a les zones d'esmaltat, gestió interna de residus i les conduccions, basses i qualsevol element per on de forma habitual o accidental circulen aigües de procés industrial.
  
4) A les zones de treball on es manegen materials pulverulents es disposaran unes boques d'aspiració distribuïdes, de manera que la pols generada siga expulsada a l'exterior, travessant un filtre de mànegues, on queden retingudes les partícules amb un diàmetre igual o superior al diàmetre mitjà dels porus. A la zona d'emmagatzemament temporal de residus s'instal·larà igualment un sistema d'extracció forçada d'aire. El procés industrial es durà a terme amb portes i finestres tancades.
  
5) A les torres de refrigeració s'haurà de complir amb la normativa existent de prevenció de legionel·la, Decret 173/2000 de 5 de desembre del Govern Valencià, l'Ordre de 22 de febrer de 2001 i amb el Reial Decret 909/2001, de 27 de juliol, pel qual s'estableixen els criteris higienicosanitaris per a la prevenció i control de la legionel·losi.
  
6) Els resultats del Programa de Vigilància Ambiental determinaran si s'han d'implementar les mesures correctores adoptades per a previndre la contaminació acústica. En tot cas, es complirà el que establix el títol IV, capítol II «Condicions acústiques de les activitats comercials, industrials i de serveis» i en el títol II, capítol II «Nivells de pertorbació», de la Llei 7/2002, de 3 de desembre, de la Generalitat Valenciana de protecció contra la contaminació acústica.
  
7) L'activitat haurà de disposar d'un llibre de registre per cada un dels focus emissors de contaminants segons el model que apareix en l'annex IV de l'Ordre de 18 d'octubre de 1976 sobre prevenció i correcció de la contaminació industrial de l'atmosfera, on han d'anotar-se tots els mesuraments periòdics d'autocontrol de les emissions a l'atmosfera. El llibre de registre es troba disponible en els serveis territorials de la Conselleria de Medi Ambient. Així mateix hauran de presentar correctament emplenada l'adaptació de l'enquesta que apareix en l'annex V de la mencionada Ordre, la qual igualment es troba disponible en els mencionats serveis territorials.
  
8) Quant al Programa de Vigilància Ambiental, constarà de les accions:
  
- Mesuraments de les emissions dels diferents contaminants, realitzades per un organisme de control autoritzat a la posada en marxa i cada tres anys, ja que l'activitat es troba classificada com a grup B segons l'annex II del Catàleg d'Indústries Potencialment Contaminants de l'Atmosfera del Decret 833/75 de Protecció de l'Ambient Atmosfèric. Els límits dels diferents contaminants seran, d'acord amb allò que ha expressat el promotor, els valors límits d'emissió a l'atmosfera del BREF de fabricació de frites.
  
- Mesuraments d'autocontrol de les emissions realitzades per un centre qualificat o per l'empresa una vegada cada any.
  
- Mesuraments del soroll ambiental a la parcel·la de l'activitat i a l'interior d'habitatges o instal·lacions pròximes, o confrontants realitzades per un organisme de control autoritzat a la posada en marxa i cada tres anys. Els mesuraments es realitzaran en els llocs explícitament citats en la normativa respecte d'això (s'elaborarà un informe en què conste el tipus d'instrument amb què s'han realitzat els mesuraments, tenint en compte el soroll de fons, el període de mesura i assenyalant si compleix amb la normativa vigent).
  
- Mesuraments del soroll ambiental a la parcel·la de l'activitat realitzades per un centre qualificat o per l'empresa una vegada cada any, a fi de comprovar el manteniment de la condicions acústiques de l'entorn.
  
- Controls anuals per a assegurar l'estanquitat de les conduccions, basses i qualsevol element per on de forma habitual o accidental circulen aigües de procés industrial.
  
- S'asseguraran les condicions d'operació d'acord amb el que establix el projecte d'activitat i l'estudi d'impacte ambiental, per comprovar que les mesures preventives i correctores proposades s'han realitzat i es troben en bon estat de funcionament. Aquestes mesures es completaran amb les propostes en la resolució d'impacte ambiental.
  
9) Altres condicionants ambientals que s'establisquen a través de les autoritzacions sectorials que siguen d'aplicació.
  
10) Qualsevol modificació o ampliació del projecte presentat, com també si es detectara algun impacte ambiental no previst en l'estudi d'impacte ambiental, hauran de ser comunicats a la Conselleria de Territori i Habitatge, Direcció General de Gestió del Medi Natural, que establirà si procedeix l'aplicació de noves mesures correctores.